《烛影摇红 腊月二十夜大雪归自四印斋作》
清代·况周颐

夜话高斋，碎琼随步归来晚。小窗烧烛对梅花，疏影如相款。

赢窗尘襟暂濣。甚清寒、天涯未惯。料量青鬓，几许霜华，角声休唤。

风雪年年，旧吟春事成依黯。素娥深锁冻云低，幽恨凭谁管。

不恨琼楼自远。恨华年、无端暗换。怎生消受，明日旗亭，鹔鹴须典。

作者简介：况周颐（1859～1926）晚清官员、词人。原名周仪，因避宣统帝溥仪讳，改名周颐。字夔笙，一字揆孙，别号玉梅词人、玉梅词隐，晚号蕙风词隐，人称况古，况古人，室名兰云梦楼，西庐等。广西临桂（今桂林）人，原籍湖南宝庆。光绪五年举人，曾官内阁中书，后入张之洞、端方幕府。一生致力于词，凡五十年，尤精于词论。与王鹏运、朱孝臧、郑文焯合称“清末四大家”。著有《蕙风词》、《蕙风词话》。